২০২৩ ক্রিকেট বিশ্বকাপ
২০২৩ ক্রিকেট বিশ্বকাপ পূর্ব নির্ধারিত ক্রীড়া হিসেবে স্বাগতিক ভারতে অনুষ্ঠিত হবে। এ ক্রিকেট প্রতিযোগিতাটি ক্রিকেট বিশ্বকাপের ইতিহাসে ত্রয়োদশ আসররূপে পরিচিত পাবে। এরফলে ভারত চতুর্থবারের মতো ক্রিকেট বিশ্বকাপের স্বাগতিক হবার সৌভাগ্য লাভ করবে। এছাড়াও, দেশটি প্রথমবারের মতো এককভাবে ক্রিকেট প্রতিযোগিতাটি পরিচালনা করবে। এরপূর্বে ১৯৮৭ সালে পাকিস্তানের সাথে, ১৯৯৬ সালে পাকিস্তান ও শ্রীলঙ্কা এবং ২০১১ সালে শ্রীলঙ্কা ও বাংলাদেশের সাথে যৌথভাবে বিশ্বকাপ প্রতিযোগিতার আয়োজন করেছিল।
১৯৯৯ ক্রিকেট বিশ্বকাপ
বিশ্বের ১২টি দেশের জাতীয় ক্রিকেট দল (অস্ট্রেলিয়া, ইংল্যান্ড, বাংলাদেশ, ভারত, পাকিস্তান, শ্রীলঙ্কা, ওয়েস্ট ইন্ডিজ, নিউজিল্যান্ড, দক্ষিণ আফ্রিকা, জিম্বাবুয়ে, কেনিয়া এবং স্কটল্যান্ড) দুই গ্রুপে অংশগ্রহণ করে। লীগ পদ্ধতিতে প্রত্যেক গ্রুপের দলগুলো একে-অপরের বিরুদ্ধে প্রতিদ্বন্দ্বিতা করে। প্রতি গ্রুপের শীর্ষস্থানীয় তিনটি দল সুপার সিক্স পর্যায়ে লড়বে যা প্রতিযোগিতার নতুন রূপরেখা হিসেবে প্রণীত হয়। এ রূপরেখায় এ গ্রুপের দলগুলো বি গ্রুপের দলের সাথে লড়বে। এরপর শীর্ষস্থানীয় চার দল সুপার সিক্স পর্ব থেকে সেমি-ফাইনালে উত্তীর্ণ হবে।